CELEX: 32008D0167
Language: da
Date: 2008-02-18 00:00:00
Title: 2008/167/EF: Kommissionens beslutning af 18. februar 2008 om ændring af beslutning 2005/879/EF om godkendelse af metoder til klassificering af svinekroppe i Slovenien (meddelt under nummer K(2008) 554)

29.2.2008   
            
            
               DA
            
            
               Den Europæiske Unions Tidende
            
            
               L 56/28
            
         
      KOMMISSIONENS BESLUTNING
   
   af 18. februar 2008
   om ændring af beslutning 2005/879/EF om godkendelse af metoder til klassificering af svinekroppe i Slovenien
   (meddelt under nummer K(2008) 554)
   (Kun den slovenske udgave er autentisk)
   (2008/167/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
   ud fra følgende betragtninger:
   
               (1)
            
            
               Kommissionens beslutning 2005/879/EF (2) godkender to metoder (Zwei-Punkt — DM5 og Hennessy Grading Probe) til klassificering af svinekroppe i Slovenien.
            
         
               (2)
            
            
               På baggrund af den tekniske udvikling har Slovenien anmodet Kommissionen om at godkende en ajourføring af formlen og har indgivet resultaterne af sine dissektionsprøver ved at forelægge del II af protokollen i henhold til artikel 3, stk. 3, i Kommissionens forordning (EØF) nr. 2967/85 af 24. oktober 1985 om gennemførelsesbestemmelser for Fællesskabets handelsklasseskema for svinekroppe (3).
            
         
               (3)
            
            
               En gennemgang af denne anmodning har vist, at betingelserne for, at disse klassificeringsmetoder kan godkendes, er opfyldt.
            
         
               (4)
            
            
               Klassificeringsmetoden ZP-DM5 blev godkendt ved beslutning 2005/879/EF indtil den 31. december 2007. På grund af den tid, der skal til for at gennemgå de ajourførte metoder, der er anmodet om, bør godkendelsen gælde, indtil nærværende beslutning finder anvendelse.
            
         
               (5)
            
            
               Beslutning 2005/879/EF bør ændres i overensstemmelse hermed.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød —
            
         VEDTAGET FØLGENDE BESLUTNING:
   Artikel 1
   Bilaget til beslutning 2005/879/EF erstattes af teksten i bilaget til nærværende beslutning.
   Artikel 2
   Uanset artikel 1, stk. 2, i beslutning 2005/879/EF finder klassificeringsmetoden ZP-DM5 i bilaget til nævnte beslutning fortsat anvendelse, indtil nærværende beslutning er offentliggjort.
   Artikel 3
   Denne beslutning er rettet til Republikken Slovenien.
   
      Udfærdiget i Bruxelles, den 18. februar 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5).
   
      (2)  EUT L 324 af 10.12.2005, s. 87.
   
      (3)  EFT L 285 af 25.10.1985, s. 39. Senest ændret ved forordning (EF) nr. 1197/2006 (EUT L 217 af 8.8.2006, s. 6).
   
      BILAG
      
         
            »BILAG
            METODER TIL KLASSIFICERING AF SVINEKROPPE I SLOVENIEN
            Del 1
            ZWEI-PUNKT — DM5 (ZP)
            
                        1.
                     
                     
                        Svinekroppe klassificeres ved hjælp af metoden benævnt »Zwei-Punkt — DM5 (ZP)«.
                     
                  
                        2.
                     
                     
                        Svinekroppens indhold af magert kød beregnes ved hjælp af følgende formel:
                        Ŷ = 60,81879 – 0,72992 × FDM + 0,12157 × MDM
                        
                        hvor:
                        
                                    Ŷ
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    FDM
                                    
                                 
                                 
                                    =
                                 
                                 
                                    det synlige spæklags tykkelse (inkl. svær) i kroppens flækningslinje i mm på det tyndeste sted over lændemusklen (Musculus glutaeus medius)
                                 
                              
                                    MDM
                                    
                                 
                                 
                                    =
                                 
                                 
                                    den synlige lændemuskels tykkelse i kroppens flækningslinje i mm, målt som korteste afstand mellem den forreste (kraniale) del af lændemusklen og den øverste (dorsale) del af rygmarvskanalen.
                                 
                              Formlen gælder for kroppe på mellem 50 og 120 kg.
                     
                  Del 2
            HENNESSY GRADING PROBE (HGP 4)
            
                        1.
                     
                     
                        Svinekroppe klassificeres ved hjælp af apparatet benævnt »Hennessy Grading Probe (HGP 4)«.
                     
                  
                        2.
                     
                     
                        Apparatet er forsynet med en sonde med en diameter på 5,95 mm (og på 6,3 mm på den kniv, der er anbragt på enden af sonden) med en fotodiode (Siemens LED af typen LYU 260-EO) og fotodetektor af typen 58 MR og en dybdeanvendelse på mellem 0 og 120 mm. Måleværdierne udtrykkes i beregnet indhold af magert kød ved hjælp af HGP 4 selv eller en datamat, der er forbundet med apparatet.
                     
                  
                        3.
                     
                     
                        Svinekroppens indhold af magert kød beregnes ved hjælp af følgende formel:
                        Ŷ = 68,52500 – 0,91029 × FHGP4 + 0,08512 × MHGP4
                        
                        hvor:
                        
                                    Ŷ
                                 
                                 
                                    =
                                 
                                 
                                    beregnet indhold af magert kød i svinekroppen i procent
                                 
                              
                                    FHGP4
                                    
                                 
                                 
                                    =
                                 
                                 
                                    spæklagets tykkelse (inklusive svær) i mm, målt 7 cm fra svinekroppens midterlinje mellem tredje- og fjerdebageste ribben
                                 
                              
                                    MHGP4
                                    
                                 
                                 
                                    =
                                 
                                 
                                    musklens tykkelse i mm, målt samtidigt og på samme sted som FHGP4.
                                 
                              Formlen gælder for kroppe på mellem 50 og 120 kg.«